**Adásvételi keretszerződés**

Amely létrejött egyrészről

**PÉCSI TUDOMÁNYEGYETEM**

Székhely: 7622 Pécs, Vasvári Pál u. 4.

Adószám: 15329798-2-02

OM azonosító: FI 58544

PIR szám: 329794

Statisztikai számjel: 15329798-8542-312-02

Pénzforgalmi jelzőszám: MÁK 10024003-00282716-00000000

Képviseli: Jenei Zoltán kancellár

mint Vevő (a továbbiakban: *Vevő*)

másrészről

**\*\*\*\*\***

Székhelye:

Adószáma:

Cégjegyzékszám:

Statisztikai számjel:

Képviseli:

mint Eladó (a továbbiakban: *Eladó*)

(a továbbiakban együttesen: Felek) között alulírott helyen és időben az alábbi feltételek szerint.

**Preambulum**

1. Vevő **„Nem Magyarországon kiadott könyvek beszerzése, és az ajánlatkérő egyes telephelyeire (Pécs, Szekszárd, Szombathely, Kaposvár, Zalaegerszeg) történő kiszállítása”** tárgyban a közbeszerzésekről szóló 2015. évi CXLIII. törvény (a továbbiakban: Kbt.) Második rész 81. §-a szerinti nyílt közbeszerzési eljárást folytatott le, amelynek ajánlati felhívása \*\*\*\*\*\*-én \*\*\*\*\*számon jelent meg Európai Unió Hivatalos Lapjában.
2. Felek rögzítik, hogy a Vevő többváltozatú (alternatív) ajánlat benyújtásának lehetőségét nem biztosította.
3. A Vevő az Ajánlattevők számára a gazdasági társaság, illetve jogi személy (projekttársaság) létrehozását nem engedélyezte.
4. A Vevő az eljárás során részajánlat-tételi lehetőségét nem biztosította.
5. Felek rögzítik, hogy az Eladó a benyújtott ajánlatával, mint a legjobb ár-érték arányt megjelenítő ajánlattal az eljárás nyertese lett.
6. Felek megállapodnak abban, hogy Kbt. szerinti eljárás ajánlati felhívásához kapcsolódó valamennyi írásbeli dokumentáció, valamint az Eladó nyertes ajánlata jelen szerződéssel (továbbiakban: Szerződés) együtt értelmezendő annak ellenére, hogy a dokumentumok fizikailag nem kerültek csatolásra a Szerződés törzsszövegéhez.
7. Szerződő Felek megállapítják, hogy jelen szerződésben (továbbiakban: Szerződés) szabályozzák együttműködésüket és a Felek jogait és kötelezettségeit érintő minden olyan kérdést, melyek a Felek szerződéses jogviszonyára alkalmazandók.

A Felek kapcsolatuk fő alapelveként deklarálják, hogy mindenkor a piaci tisztesség és a kölcsönös együttműködés fokozott követelményei szerint kívánnak eljárni.

1. Eladó kijelenti, hogy vele szemben csőd-, felszámolási vagy végrehajtási eljárás nincs folyamatban, illetve ilyen eljárások bekövetkezésének veszélye nem áll fenn. Az Eladó vállalja, hogy a másik Felet haladéktalanul értesíti, amennyiben olyan körülmény merülne fel, amely jelen pontban foglalt valamely eljárás kezdeményezését eredményezheti.
2. Mindkét fél kijelenti, hogy sem jóhiszeműen, sem rosszhiszeműen, sem a múltban nem hallgatott el, sem a Szerződés időtartama alatt nem fog elhallgatni semmiféle a Szerződés teljesítése tekintetében bármilyen szempontból releváns információt, ami kihatással lehet a jelen megállapodásban foglaltakra.
3. **Szerződés tárgya**
   1. A Vevő részére a Szerződés időbeli hatálya alatt

**nem Magyarországon kiadott könyvek**

(a továbbiakban: Könyvek) határidős adásvétele a Vevő egyedi, írásos megrendelései alapján a Szerződésben – annak teljes időtartamára – meghatározott keretösszeg (a továbbiakban: Keretösszeg) erejéig.

* 1. Felek rögzítik, hogy a Keretösszeg a teljes szerződéses időtartamra nettó 150.000.000,- forint.
  2. Felek rögzítik, hogy a Szerződés önmagában a Vevő részéről nem keletkeztet megrendelési és fizetési kötelezettséget, az Eladó részéről pedig nem jelent teljesítési kötelezettséget. Az Eladó konkrét teljesítési kötelezettsége a Vevő egyedi, írásos megrendelése (a továbbiakban: Megrendelés) alapján keletkezik.

1. **Teljesítéssel kapcsolatos rendelkezések, átadás-átvétel**
   1. Felek rögzítik, hogy amennyiben a Vevő valamely Könyvet (Könyveket) kíván vásárolni, Igénylést küld az Eladó részére.
   2. Az Igénylésen a Vevő az alábbi adatokat köteles feltüntetni:

* a megvásárolni kívánt Termék pontos megjelölését (szerző, cím, kiadó, kiadás dátuma)
* a megvásárolni kívánt Termék mennyiségét (darabszámát)
* a teljesítés pontos helyét
* a Termék átvételére és a teljesítés igazolására jogosult személy nevét és elérhetőségét
  1. Felek megállapodnak abban, hogy az Eladó az Igénylés tényéről annak kézhezvételét követő 1 munkanapon belül köteles visszaigazolást küldeni a Vevő részére. A visszaigazolás elmaradásából adódó károkért az Eladó tartozik felelősséggel.
  2. Felek megállapodnak abban, hogy az Eladó az Igénylés megküldésétől számított 3 munkanapon belül köteles nyilatkozni a Megrendelés teljesíthetőségéről, valamint annak ellenértékéről.
  3. A Vevő az Eladó nyilatkozata alapján dönt az érintett Könyvek megrendeléséről. Amennyiben a Vevő az érintett Könyvek megrendelése mellett dönt, köteles írásban Megrendelést küldeni az Eladó részére. A Megrendelésen a Vevő köteles a megjelölni a megrendeli kívánt Könyvek:
  + pontos megjelölését (szerző, cím, kiadó, kiadás dátuma)
  + a megvásárolni kívánt Termék mennyiségét (darabszámát)
  + a teljesítés pontos helyét
  + a Termék átvételére és a teljesítés igazolására jogosult személy nevét és elérhetőségét
  1. Felek megállapodnak abban, hogy a Vevő nem köteles az Igénylésen szereplő összes Könyvet megrendelni, az Vevő az Eladó nyilatkozata alapján dönt arról, hogy meg kívánja-e rendelni az érintett Könyveket, valamint arról, hogy mely Könyveket kívánja megrendelni.
  2. Az Eladó a Megrendeléseket az alábbi elérhetőségeken fogadja:

Név: \*\*\*\*\*

E-mail: \*\*\*\*\*

Fax: \*\*\*\*\*

* 1. Felek megállapodnak abban, hogy az Eladó a Megrendelés kézhezvételét köteles 1 munkanapon belül a Vevőnek visszaigazolni. Amennyiben a Vevő ezen időn belül a Megrendelést nem igazolja vissza, a Megrendelés kézbesítettnek minősül.
  2. Felek rögzítik, hogy a Vevő által beszerzési kívánt Könyvek között mind új kiadású (kiadóktól beszerezhető), mind régi kiadású (kiadóktól, illetve a kiadó terjesztőjétől közvetlenül már nem beszerezhető, jellemzően antikváriumon keresztül beszerezhető) könyvek szerepelnek.

Vevő minden olyan Könyvet antikváriumon keresztül hozzáférhetőnek tekint, amelyeket a kiadóktól, illetve azok terjesztőjétől követlenül nem beszerezhetők.

* 1. Felek megállapodnak abban, hogy az antikváriumon keresztül hozzáférhető Könyvek aránya az összes beszerzéshez képest nem haladhatja meg az 5%-ot.
  2. Teljesítési helye: a Vevő Megrendelésen feltüntetett telephelye.
  3. Teljesítési határidő: Felek rögzítik, hogy az adott Megrendelésre vonatkozó teljesítési határidő az adott Megrendelés tárgyát képező Könyvek beszerzési helyétől függően az alábbiak szerint kerül meghatározásra:[[1]](#footnote-1)
* amennyiben az adott Könyv beszerzési helye Európai Unión belül található: az adott Megrendelés kézhezvételétől számított 35 naptári nap
* amennyiben az adott Könyv beszerzési helye az Amerikai Egyesült Államok területén található: az adott Megrendelés kézhezvételértől számított 45 naptári nap
* amennyiben az adott Könyv beszerzési helye az Európai Unió, valamint az Amerikai Egyesült Állomok területén kívül található: az adott Megrendelés kézhezvételétől számított 55 naptári nap
  1. Az Eladó a megrendelt Könyveket – azok beszerzési helyétől függően – a Szerződés 2.11. pontjában meghatározott teljesítési határidőn belül köteles a teljesítés helyére eljuttatni és azokat a Vevő által a Megrendelésen meghatározott (vagy az általa meghatalmazott) személy részére átadni.
  2. Felek megállapodnak abban, hogy az Eladó a megrendelt Könyveket a Szerződés 2.11. pontjában meghatározott határidőn belül köteles átadni a Vevő részére, azonban átadás pontos időpontjáról köteles a Vevőt legkésőbb a teljesítést megelőző 2 munkanappal előbb írásban értesíteni. Az értesítés elmaradásából eredő károkért az Eladó felelős.
  3. Felek megállapodnak abban, hogy az Eladó a Vevő által megrendelt Könyvek átadását – a Felek kapcsolattartóinak eltérő megállapodásának hiányában – munkanapokon 9.00 és 16.00 óra között végezheti.
  4. Felek megállapodnak abban, hogy a Könyveknek teljesítés helyre történő eljuttatására alkalmas fuvarozási mód választásáért, a fuvarozás során esetlegesen felmerülő késedelemért, károkért az Eladó felelős. Fuvarozó alkalmazása esetén a Vevő a fuvarozóval nem áll jogviszonyban.
  5. Eladó kötelezettséget vállal arra, hogy a fuvarozással kapcsolatos valamennyi adminisztrációs kötelezettséget teljesíti a NAV irányába, továbbá az útdíjköteles gépjárművekkel a Vevő részére végzett fuvarozással járó termékszállítási bejelentési kötelezettségeknek eleget tesz (EKÁER adminisztráció). Ebbe beleértendő az Európai Unió tagállamából való fuvarozással kapcsolatos regisztrációban Vevővel való együttműködés. Felek rögzítik, hogy Eladó adminisztrációs és tájékoztatási valamint együttműködési kötelezettségének megszegéséből eredő kárért teljes körű felelősséggel tartozik, és Vevőt haladéktalanul kártalanítani vagy kártérítést fizetni köteles.
  6. Az Eladó a Könyveket a fuvarozás módjának megfelelő csomagolásban köteles a teljesítés helyére eljuttatni. A csomagoláson az Eladó köteles a megfelelő kezelésre vonatkozó feliratokat és címkéket (pl. nedvességtől óvni) a csomagoláson feltüntetni.
  7. Felek rögzítik, hogy antikvár könyvek beszerzése esetén az Eladó az átadás-átvétele során köteles a Vevő részére másolatban átadni mindazon dokumentumokat, amelyek az érintett Könyveknek az értékesítő antikvárium által meghatározott árát igazolják. (beszerzési számla)
  8. Felek megállapodnak abban, hogy a Vevő által megrendelt Könyvek átadás-átvétele során a Vevő elvégzi a Könyvek mennyiségi és minőségi ellenőrzést.
  9. Felek rögzítik, hogy amennyiben a Vevő a Könyvek átadás-átvétele során azt állapítja meg, hogy a Könyvek nem felelnek meg a Szerződésben vagy a Megrendelésen megjelölt követelményeknek – azaz azokban mennyiségi vagy minőségi hiba található – a hiba vonatkozásában érvényesíteni kívánt szavatossági igényt (kicserélés, kijavítás), valamint a szavatossági igény teljesítésének határidejét a Felek a közösen felvett jegyzőkönyvben rögzítik.
  10. Amennyiben az Eladó a Szerződés 2.20. pontja alapján meghatározott szavatossági igénynek a jegyzőkönyvben rögzített határidőben nem tesz eleget, a Vevő gyakorolhatja a hibás teljesítésből eredő egyéb jogait.
  11. Felek megállapodnak abban, hogy az Eladó évente \*\*\* alkalommal válogató jellegű tájékoztató jegyzéket bocsát a Vevő részére.[[2]](#footnote-2)
  12. Felek megállapodnak abban, hogy az Eladó évente \*\*\* alkalommal speciális igényű irodalomjegyzéket bocsát a Vevő rendelkezésére.[[3]](#footnote-3)

1. **Vételár[[4]](#footnote-4)**
   1. Felek megállapodnak abban, hogy az Eladó a Szerződés teljesítése szempontjából kiemeltnek tekintett kiadók mindenkori listaárából \*\*\*\*\* % kedvezményt biztosít a Vevőnek.
   2. A Szerződés teljesítése szempontjából kiemeltnek tekintett kiadók listája a Szerződés 1. számú mellékletét képezi.
   3. Felek megállapodnak abban, hogy az Eladó az egyéb (nem kiemelt kiadók által kiadott) Könyvek hivatalos kiadói listaárából \*\*\*\*\* % kedvezményt biztosít a Vevőnek.
   4. Felek rögzítik, hogy az Eladó az antikváriumon keresztül beszerezhető Könyvek esetében az értékesítő antikvárium által meghatározott eladási árhoz képest \*\*\*\* % emelést alkalmaz.
2. **A vételár fizetése, számlázása**
   1. Felek rögzítik, hogy a Vevő által az adott Megrendelés ellenértékeként fizetendő vételár a Vevő által megrendelt és az Eladó által sikeresen leszállított és átadott Könyveknek a Szerződés 3. pontja szerint meghatározott vételára. Amennyiben a Könyvek vételára egységárként (darabonként) kerül meghatározásra, úgy a fizetendő vételár a ténylegesen átadásra került Könyvek darabszámának és egységárának szorzata.
   2. Felek rögzítik, hogy a Szerződés 4.1. pontjában meghatározott vételár tartalmazza az Eladónak az adott Megrendelés teljesítése körében felmerült valamennyi kiadását és költségét – így különösen, de nem kizárólagosan csomagolási és postai költségek, illetékek, vámok, üzemanyag díja – ezért az Eladó a Vevőtől a vételáron felül semmiféle jogcímen nem támaszthat fizetési igényt.
   3. Felek megállapodnak abban, hogy a Vevő a vételárat utólag, az Eladó által a Szerződés szerint kiállított számla ellenében, banki átutalással fizeti meg.
   4. Felek megállapodnak abban, hogy az Eladó az adott Megrendelés keretében megrendelt Könyveket nem köteles egyidőben átadni a Vevő részére. Felek rögzítik, hogy amennyiben Eladó az adott Megrendelést különböző időpontokban teljesíti, úgy az egyes részteljesítésekről részszámla kiállítására jogosult.
   5. Felek megállapodnak abban, hogy a Kbt. 135. § (1) bekezdése alapján az adott Megrendelés sikeres (rész)teljesítését követő 15 napon belül a Vevő feljogosított képviselője (rész)teljesítésigazolást állít ki az Eladó részére. A Vevő részéről (rész)teljesítésigazolás kiállítására jogosult személy: az adott Megrendelésen megjelölt vagy az általa meghatalmazott személy.
   6. Az Eladó a (rész)teljesítésigazolás alapján, annak birtokában jogosult az adott Megrendelés (rész)teljesítéséről számlát kiállítani.
   7. Az Eladó a számlát az általános forgalmi adóról szóló 2007. évi CXXVII. tv. 169. §-ában, a számvitelről szóló 2000. évi C. tv. 167. §-ának (1) és (3) bekezdésében, valamint a 23/2014 (IV.30.) NGM rendeletben meghatározott tartalmi és formai követelményeknek megfelelően köteles kiállítani. Az Eladó a számlához köteles csatolni a teljesítésigazolás egy példányát, továbbá a számlán köteles feltüntetni a Vevő által előzetesen rendelkezésére bocsátott SAP azonosítószámot és a Könyvek vámtarfiaszámát.
   8. A Szerződés 4.7. pontjában meghatározott követelményeknek nem megfelelően kiállított számlát a Vevő nem fogadja be, azt kiegyenlítés nélkül visszaküldi az Eladó székhelyére és az ebből eredő fizetési késedelemért a Vevő felelősséget nem vállal.
   9. Az ajánlattétel, az elszámolás és a kifizetés pénzneme: magyar forint (HUF).
   10. Számlázási cím és számlaküldési cím: Pécsi Tudományegyetem (7622 Pécs, Vasvári P. u. 4.).
   11. Amennyiben az Eladó a számlát nem a Szerződés 4.10. pontjában meghatározott címre küldi meg, a Vevő az ebből eredő késedelemért nem vállal felelősséget.
   12. Felek a Kbt. 135. § (6) bekezdése alapján rögzítik, hogy a Vevő a szerződésen alapuló ellenszolgáltatásból eredő tartozásával szemben csak a jogosult által elismert, egynemű és lejárt követelését számíthatja be.
   13. Felek megállapodnak abban, hogy a számla kiegyenlítése a Polgári Törvénykönyvről szóló 2013. évi V. törvény (továbbiakban: Ptk.) 6:130. § (1) – (2) bekezdése alapján – figyelemmel az adózás rendjéről szóló 2003. évi XCII. törvény (Art.) 36/A. §-ban foglalt rendelkezésekre is – 30 napon belül, banki átutalással történik.
   14. A vételár kifizetése 100,000000%-ban saját forrásból történik.
   15. Amennyiben a Vevő a számla kiegyenlítésével késedelembe esik, az Eladó a Ptk. 6:155. §-a szerinti késedelemi kamatra tarthat igényt.
3. **Alvállalkozók**
   1. Az Eladó a teljesítéshez az alkalmasságának igazolásában részt vett szervezetet a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha az Eladó e szervezet vagy szakember nélkül vagy a helyette bevont új szervezettel vagy szakemberrel is megfelel – amennyiben a közbeszerzési eljárásban az adott alkalmassági követelmény tekintetében bemutatott adatok alapján az ajánlatkérő szűkítette az eljárásban részt vevő gazdasági szereplők számát, az eredeti szervezetekkel vagy szakemberrel egyenértékű módon megfelel – azoknak az alkalmassági követelményeknek, amelyeknek az Eladó a közbeszerzési eljárásban az adott szervezettel vagy szakemberrel együtt felelt meg.
   2. Az Eladó legkésőbb a Szerződés megkötésének időpontjában köteles a Vevőnek valamennyi olyan alvállalkozót bejelenteni, amely részt vesz a Szerződés teljesítésében, és – ha a megelőző közbeszerzési eljárásban az adott alvállalkozót még nem nevezte meg – a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.
   3. Az Eladó a Szerződés teljesítésének időtartama alatt köteles a Vevőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.
   4. Az Eladó felel az alvállalkozók teljesítéséért, szakmai, műszaki színvonalukért és pénzügyi alkalmasságukért. Az Eladó felelősségét a Vevő felé az alvállalkozók igénybevétele nem befolyásolja.
   5. Az Eladó gondoskodik a különböző alvállalkozók irányításáról, utasításáról és a közöttük meglévő együttműködésről.
   6. A Vevő és az alvállalkozók nincsenek jogviszonyban. Az Eladó kötelezettsége az alvállalkozók közvetlen fizetési igényeinek rendezése és a Vevő minden ilyen igénytől való mentesítése.
   7. Jogszerűen igénybe vett alvállalkozó esetén az Eladó az alvállalkozó teljesítéséért úgy felel, mintha a munkát saját maga végezte volna el. Jogszerűtlenül igénybe vett alvállalkozó esetén az Eladó felelős minden olyan kárért, amely alvállalkozó igénybevétele nélkül nem következett volna be.
4. **Kötbér**
   1. Felek megállapodnak abban, hogy az Eladó a Ptk. 6:186. § (1) bekezdése alapján kötbér fizetésére kötelezi magát arra az esetre, ha olyan okból, amelyért felelős, megszegi a Szerződést az alábbiak szerint:

*Késedelemi kötbér*

* 1. Felek rögzítik, hogy az Eladó késedelemi kötbér fizetésére köteles, amennyiben valamely Megrendelés teljesítésével olyan okból, amelyért felelős, késedelembe esik.
  2. A késedelmi kötbér alapja a késedelemmel érintett Könyvek nettó vételára.
  3. A késedelmi kötbér mértéke a Szerződés 6.3. pontjában meghatározott kötbéralap 1%-a /naptári nap, de maximum 20 naptári napnak megfelelő tétel.

*Meghiúsulási kötbér*

* 1. Felek megállapodnak abban, hogy a Vevő jogosult az adott Könyvek teljesítését meghiúsultnak tekinteni, amennyiben az Eladó késedelme meghaladja a 20 naptári napot.
  2. Felek rögzítik, hogy amennyiben az valamely Könyvek teljesítése bármely olyan okból, amelyért az Eladó felelős, meghiúsul – beleértve az olyan 20 naptári napot meghaladó késedelem esetét, amelyért az Eladó felelős – az Eladó meghiúsulási kötbért köteles az Eladónak fizetni.
  3. A meghiúsulási kötbér alapja a meghiúsulással érintett Könyvek után fizetendő nettó vételár.
  4. A meghiúsulási kötbér mértéke a Szerződés 6.7. pontjában rögzített kötbéralap 30%-a.

*A kötbér érvényesítésével kapcsolatos egyéb rendelkezések*

* 1. Az esedékessé vált kötbér összegéről a Vevő kötbérértesítőt állít ki az Eladó felé, amelyet az Eladó annak kézhezvételétől számított 15 (tizenöt) naptári napon belül átutalással köteles kiegyenlíteni a kötbérértesítőn feltüntetett bankszámlára.
  2. A teljesítés elmaradása esetére (meghiúsulás) kikötött kötbér érvényesítése a teljesítés követelését kizárja, a késedelem esetére kikötött kötbér megfizetése nem mentesít a teljesítési kötelezettség alól. Hibás teljesítési kötbér alkalmazási esetén a szavatossági jogok nem érvényesíthetők.
  3. A Vevő (jogosult) a kötbér mellett érvényesítheti a kötbért meghaladó kárát.
  4. A Vevő (jogosult) a szerződésszegéssel okozott kárának megtérítését akkor is követelheti, ha kötbérigényét nem érvényesítette.
  5. A Ptk. 6:186. § (1) bekezdése alapján az Eladó a kötbérfizetési kötelezettsége alól csak abban az esetben mentesül, ha szerződésszegését kimenti.

1. **Szerződés időbeli hatálya, megszűnése és módosítása**
   1. Felek a Szerződést határozott időtartamra, a Szerződés mindkét fél általi aláírásától számított 36 hónapra kötik azzal, hogy a Szerződés ezen időpont előtt is megszűnik, ha a Vevő megrendelései és az Eladó teljesítései kimerítik a Szerződés a Keretösszeget.
   2. A Szerződés mindkét Fél aláírásának napján lép hatályba. Amennyiben a Felek a Szerződést különböző időpontban írják alá, a Szerződés hatálybalépésének időpontja a későbbi aláírás időpontja.
   3. A Szerződés megszűnik:

* a határozott időtartam lejártával
* a határozott idő lejárta előtt is a Keretösszeg kimerülésével
* rendkívüli felmondással
* elállással, amennyiben annak Kbt-ben és Ptk-ban meghatározott feltételei fennállnak.
  1. Felek megállapodnak abban, hogy bármelyik Fél, a másik Fél súlyos szerződésszegése esetén jogosult a Szerződést a szerződésszegő Félhez intézett egyoldalú, írásos, indokolással ellátott nyilatkozatával, azonnali hatállyal felmondani.
  2. Felek súlyos szerződésszegésnek tekintik az Eladó részéről különösen, de nem kizárólagosan, ha
  + a teljes Megrendelés teljesítése 2 alkalommal olyan okból, amelyért az Eladó felelős, meghiúsul,
  + valamely Könyvek teljesítése 10 alkalommal olyan okból, amelyért az Eladó felelős, meghiúsul.
  1. Felek súlyos szerződésszegésnek a Vevő részéről különösen, de nem kizárólagosan, ha az Eladó a számla kiegyenlítésével 90 napot meghaladó késedelembe esik, és ezen kötelezettségének az Eladó írásbeli felszólítása ellenére sem tesz eleget.
  2. A Vevő a Szerződést felmondhatja, vagy a Ptk.-ban foglaltak szerint – a Szerződéstől elállhat, ha:
* feltétlenül szükséges a Szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
* az Eladó nem biztosítja a Kbt. 138. §-ban foglaltak betartását, vagy az Eladó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
* az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a Szerződés nem semmis.
  1. A Vevő köteles a Szerződést felmondani, ha a Szerződés megkötését követően jut tudomására, hogy az Eladó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
  2. Felek megállapodnak abban, hogy a Vevő jogosult és köteles a Szerződést azonnali hatállyal, az Eladóhoz intézett egyoldalú, írásos nyilatkozatával felmondani, ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon:
* amennyiben az Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
* amennyiben az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
  1. Az Eladó tudomásul veszi, hogy
* nem fizethet, illetve számolhat el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;
* a Szerződés teljesítésének teljes időtartama alatt köteles tulajdonosi szerkezetét a Vevő számára megismerhetővé tenni és a Kbt. 143. § (3) bekezdése szerinti ügyletekről a Vevőt haladéktalanul értesíteni.
  1. Amennyiben az Eladó a Szerződés 7.10. pontjában foglalt valamelyik kötelezettségét megszegi, a Vevő jogosult és köteles a Szerződést azonnali hatállyal felmondani.
  2. Felek megállapodnak abban, hogy amennyiben a Vevő a Szerződésben szabályozott felmondási jogával él, az Eladó kifejezetten lemond az elmaradt haszna iránti igény érvényesítéséről a Vevővel szemben. Felek megállapodnak abban, hogy az Eladó a Szerződés aláírásával mindennemű, a Szerződés megszűnéséből eredő igény érvényesítéséről kifejezetten lemond, amennyiben a Szerződés megszüntetése az Eladó szerződésszegő magatartásának következménye.
  3. Felek rögzítik, hogy a Szerződést kizárólag írásban, a Kbt. 141. §-ában foglalt rendelkezések maradéktalan betartása mellett módosíthatják.
  4. Felek rögzítik, hogy az Eladó személye csak a Kbt. 139. § foglaltak szerint módosulhat.

1. **Vis maior**
   1. A vis maior esemény (a továbbiakban: Vis Maior Esemény) olyan, a Felek akaratától, cselekedeteitől és személyétől függetlenül bekövetkező, emberi erővel el nem hárítható, előre nem látható, külső esemény, amely egyik Félnek sem róható fel, - mint például háború, polgári felkelés, munkabeszüntetés, természeti katasztrófa, sztrájk - amely számottevő módon akadályozza vagy lehetetlenné teszi a jelen Szerződés teljesítését, feltéve, hogy ezek a körülmények a jelen Szerződés aláírását követően jönnek létre, illetve a jelen Szerződés aláírását megelőzően jönnek ugyan létre, de a jelen Szerződés teljesítésére kiható következményeik az említett időpontban még nem voltak előre láthatóak.
   2. A Vis maior esemény mentesíti a Feleket a Szerződés szerinti kötelezettségeik teljesítése alól, olyan mértékben, amennyire a Vis maior esemény az érintett Felet gátolja a szerződéses kötelezettségeinek a teljesítésében. A mentesítés kizárólag arra az időre szól, ameddig a szóban forgó Vis maior esemény hatása fennáll.
   3. A Felek megállapodnak abban, hogy a Szerződés – részükre fel nem róható – nem teljesítését, illetve nem megfelelő teljesítését eredményező, az érdekkörükön kívül bekövetkezett Vis maior eseményekről egymást haladéktalanul értesítik és a következmények elhárításával kapcsolatban a Ptk. megfelelő szabályai szerint, egymással ésszerűen és indokoltan együttműködve járnak el.
   4. A Vis maior események által érintett Fél köteles a másik Félnek haladéktalanul megküldött tájékoztatásában megjelölni a Vis maior esemény kezdetét, jellegét és - amennyiben lehetséges -, várható végét.
   5. A Vis maior esemény önmagában nem mentesíti az azt bejelentő Felet a Szerződés szerint egyébként teljesítendő olyan kötelezettségei alól, amelyek a Vis maior esemény bekövetkezését megelőzően már esedékesek voltak, illetve amelyek teljesítését a Vis maior esemény nem érinti.
2. **Titoktartás**
   1. Szerződő felek kijelentik, hogy a szerződéses jogviszonyukkal kapcsolatosan, annak eredményeként, illetőleg egyéb módon tudomásukra jutott mindazon információt, adatot, amely a másik Félre, így különösen annak üzleti, pénzügyi, társasági jogviszonyaira vonatkozik (továbbiakban együtt: bizalmas információ), üzleti titokként kezelik, azokat harmadik félnek nem adják ki, illetve csak a szerződés teljesítéséhez szükséges mértékben használják fel.
   2. Szerződő felek kijelentik, hogy az információs önrendelkezési jogról és az információszabadságról szóló 2011. évi CXII. törvény rendelkezései értelmében személyre vonatkozó személyes adatokat, különleges adatokat üzleti titokként kezelik, azokat harmadik félnek nem adják ki, illetve csak a Szerződés teljesítéséhez szükséges mértékben használják fel.
   3. A Felek kötelezettséget vállalnak arra, hogy a bizalmas információkat sem a Szerződés időbeli hatálya alatt, sem annak megszűnését követően nem teszik harmadik személyek számára hozzáférhetővé, vagy azokat egyéb, a Szerződés tárgyával össze nem függő módon nem használják fel, illetve azzal nem élnek vissza.
   4. Nem tartozik a titoktartási kötelezettség körébe azon adat, illetve információ,

* amely köztudomású;
* amelyet nem a Szerződés megsértésével hoztak nyilvánosságra;
* amely nyilvánosságra hozatali korlátozás nélkül a másik Fél birtokában volt már azelőtt, hogy azt a nyilvánosságra hozó Féltől megkapta volna;
* amelyet a használó Fél olyan harmadik féltől kapott, aki jogszerűen szerezte meg vagy hozta létre azt, és akit nem köt a nyilvánosságra hozatali tilalom;
* amelyet az egyik Fél a másik Fél bizalmas információjának felhasználása nélkül maga hozott létre; vagy
* amelyet az adott Félnek - jogszabályban meghatározott - kötelessége átadni az illetékes hatóság számára.
  1. Ezen kötelezettségei megszegésével okozott kárért a szerződésszegő Fél kártérítési felelősséggel tartozik.
  2. A titoktartási és adatvédelmi kötelezettség a szerződő Felek alkalmazottját, tagját, megbízottját a Felekkel azonos módon terheli.

1. **Eladó nyilatkozatai**
   1. Az Eladó kijelenti, nem fizet, illetve számol el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;
   2. Az Eladó kijelenti, hogy a Szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a Kbt. 143. § (3) bekezdése szerinti ügyletekről a Vevőt haladéktalanul értesíti.
2. **Felek egyéb megállapodásai**
   1. Felek megállapodnak abban, hogy a külföldi adóilletőségű Eladó köteles a Szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet az Eladóra vonatkozó adatokat az országok közötti jogsegély igénybevétele nélkül.
   2. A Felek mindenkor a piaci tisztesség és a kölcsönös együttműködés fokozott követelményei szerint járnak el, a szerződés teljesítésével kapcsolatos valamennyi releváns információt késedelem nélkül egymás tudomására hoznak.
   3. Felek megállapodnak abban, hogy minden, a szerződés keretében egymásnak küldött értesítésnek írott (levél, fax, e-mail) formában kell történnie. A Felek közti levelezés nyelve: magyar.
   4. Felek megállapodnak abban, hogy egymáshoz intézett értesítéseit akkor tekintik megfelelően teljesítettnek, amennyiben azt a másik Félnek Szerződésben meghatározott értesítési címére írásban – tértivevénnyel vagy a kézbesítést más módon igazoló levél, telefax, e-mail útján – küldték meg.
   5. Felek megállapodnak abban, hogy amennyiben a tértivevényes postai küldemény „ismeretlen”, „ismeretlen helyre költözött”, „nem vette át”, „az átvételt megtagadta” jelzéssel érkezik vissza a feladóhoz, akkor már a kézbesítés megkísérlésének napján, ha pedig „nem kereste” jelzéssel, akkor a második kézbesítési kísérletet követő 5. munkanapon a küldemény kézbesítettnek minősül.
   6. Felek jelen szerződéssel kapcsolatban együttműködésre feljogosított képviselői:

Vevő részéről:

Név:

Telefon:

E-mail:

Cím:

Eladó részéről:

Név:

Telefon:

E-mail:

Cím:

* 1. A kapcsolattartók, illetve a teljesítési igazolásra jogosult képviselők személyében bekövetkező esetleges változásokról az érintett Fél haladéktalanul írásban köteles a másik Felet tájékoztatni. A tájékoztatás tudomásulvételét a másik Fél köteles haladéktalanul, írásban visszaigazolni. Ettől az időponttól kezdődően az kapcsolattartónak, illetve teljesítési igazolásra jogosult személynek az újonnan bejelentett személy minősül. Felek megállapodnak abban, hogy a fent megjelölt személyek megváltozására vonatkozó bejelentése és annak visszaigazolása nem minősül szerződésmódosításnak.
  2. A kapcsolattartó személyek feladata a kölcsönös, naprakész kapcsolattartás, tájékoztatás. A Felek rögzítik, hogy a kapcsolattartó személyek kizárólag a Szerződés teljesítésével kapcsolatban felmerülő operatív kérdésekben jogosultak eljárni, a Szerződés módosítására, megszüntetésére, egyéb jognyilatkozat tételére nem jogosultak.
  3. Az Eladó tudomásul veszi, hogy a Vevő az államháztartásról szóló 2011. évi CXCV. törvény   
     (a továbbiakban: Áht.) 41. § (6) bekezdésének értelmében olyan jogi személlyel, jogi személyiséggel nem rendelkező szervezettel nem köthet érvényesen visszterhes szerződést, illetve ilyen szerződés alapján nem teljesíthet kifizetést, amely szervezet nem minősül a nemzeti vagyonról szóló 2011. évi CXCVI. törvény 3. § (1) bekezdésének 1. pontja szerinti átlátható szervezetnek. Az Eladó kijelenti, hogy átlátható szervezetnek minősül, erre vonatkozó nyilatkozata a Szerződés 2. számú mellékleteként kerül csatolásra. Az Eladó hozzájárul ahhoz, hogy ezen átláthatósági feltétel ellenőrzése céljából, a szerződésből eredő követelések elévüléséig, a Vevő az Áht. 54/A. §-ban meghatározott – átláthatóságával összefüggő - adatokat kezelje. Ha a nyilatkozatában foglaltakban változás következik be, az Eladó haladéktalanul köteles erről a Vevőt tájékoztatni. Az Eladó tudomásul veszi, hogy a valótlan tartalmú nyilatkozat alapján kötött szerződést a Vevő jogosult és egyben köteles azonnali hatállyal – illetve ha szükséges olyan időpontra, hogy a feladat ellátásáról gondoskodni tudjon –felmondani, vagy - ha a szerződés teljesítésére még nem került sor - a szerződéstől elállni.
  4. A Szerződésben nem, vagy nem kellő részletességgel szabályozott kérdésekben a Ptk., a Kbt. és annak végrehajtási rendeletei az irányadók.
  5. A nemzetközi magánjogról szóló 1979. évi 13. törvényerejű rendelet 25. §-ában foglaltakra figyelemmel a Felek rögzítik, hogy a jelen szerződés értelmezése során Magyarország mindenkori jogszabályait veszik alapul, ezzel összefüggésben Felek kikötik a magyar bíróság joghatóságát.
  6. Felek közöttük jelen szerződéssel kapcsolatban felmerült vitás kérdéseket elsősorban együttműködésre feljogosított képviselőik útján, tárgyalásos úton köteles rendezni. Ennek eredménytelensége esetére a Felek hatáskörtől függően kikötik a Vevő székhelye szerinti rendes bíróság kizárólagos illetékességét.
  7. Felek rögzítik, hogy amennyiben a közbeszerzési eljárás dokumentumai között eltérés, ellentmondás tapasztalható, a dokumentumok közötti ellentmondás feloldására a Felek az alábbi sorrendet (dokumentum hierarchia) állítják fel:

1. Szerződés és mellékletei

2. kiegészítő tájékoztatásra adott ajánlatkérői válaszok

3. ajánlattételi felhívás és dokumentáció

4. ajánlattevő ajánlata.

* 1. Jelen szerződés négy eredetei, egymással mindenben megegyező példányban készült, amelyből három példány a Vevőt, egy példány az Eladót illeti.

Jelen szerződést és annak mellékleteit a Felek elolvasták, értelmezték, és mint akaratukkal mindenben megegyezőt, jóváhagyólag aláírták.

Mellékletek:

* + 1. számú melléklet: Kiemelt kiadók listája
    2. számú melléklet: Átláthatósági nyilatkozat
    3. számú melléklet: Nyilatkozat a teljesítésbe bevonni kívánt alvállalkozókról

Pécs, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| **Pécsi Tudományegyetem** |  | **\*\*\*\*\*\*** |
| Jenei Zoltán |  | \*\*\*\*\*\* |
| kancellár |  | \*\*\*\*\*\* |
| Vevő |  | Eladó |
| Ellenjegyzők a Vevő részéről: |  |  |
| Dr. Zámbó Balázs |  |  |
| osztályvezető |  |  |
| Pécsi Tudományegyetem |  |  |
| jogi ellenjegyző |  |  |
| Notaisz Jánosné |  |  |
| gazdasági vezető |  |  |
| Pécsi Tudományegyetem |  |  |
| pénzügyi ellenjegyző |  |  |

***1. számú melléklet***

***Kiemelt kiadók listája***

***2. számú melléklet***

***Átláthatósági nyilatkozat***

**NYILATKOZAT**

Alulírott ………………………….. a …………………………./partner neve/ (……………………………..partner székhelye) képviselőjeként az államháztartásról szóló törvény végrehajtásáról szóló 368/2011 (XII. 31.) Korm. rendelet 50. § (1a) bekezdése alapján nyilatkozom, hogy az általam képviselt gazdasági társaság a nemzeti vagyonról szóló 2011. évi CXCVI. törvény 3. § (1) bekezdése 1. pontjában foglaltak alapján átlátható szervezetnek minősül.

Tudomásul veszem, hogy a jelen nyilatkozatomban foglaltak változása esetén haladéktalanul köteles vagyok a változásról a Megrendelőt/Szerződőt tájékoztatni mindaddig, amíg a közöttünk fennálló visszterhes jogügylet alapján Megrendelőnek/Szerződőnek fizetési kötelezettsége áll fenn a ……………………………………..(partner neve) szemben. Amennyiben nyilatkozatom valótlan tartalmú, a Megrendelő/Szerződő a megrendelést/szerződést felmondja vagy – ha a teljesítésre még nem került sor - a megrendeléstől/szerződéstől eláll. Ebben az esetben a felmondásból, elállásból eredő kár megtérítését a ……………………………………..(partner neve) nem követelheti.

………………………………

cégszerű aláírás

***3. számú melléklet***

***A teljesítésbe bevonni kívánt alvállalkozókról***

***(A SZERZŐDÉS ALÁÍRÁSÁVAL EGYIDEJŰLEG KITÖLTENDŐ)***

*A Kbt. 3. § 2. pontja értelmében alvállalkozó az a gazdasági szereplő, aki (amely) a közbeszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve*

1. *azon gazdasági szereplőt, amely tevékenységét kizárólagos jog alapján gyakorolja,*
2. *a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját,*
3. *építési beruházás esetén az építőanyag-eladót.*

**„A” változat[[5]](#footnote-5)**

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (partner képviselője) a \_\_\_\_\_\_\_\_\_\_\_\_\_\_\_\_\_\_\_\_\_\_\_ (partner neve és székhelye) képviselőjeként nyilatkozatom, hogy a Szerződés **teljesítéséhez nem kívánok igénybe venni alvállalkozót.**

Keltezés helye, időpontja

\_\_\_\_\_\_\_\_\_\_\_\_\_\_\_\_\_\_\_\_\_\_

cégszerű aláírás

**„B” változat**

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (partner képviselője) a \_\_\_\_\_\_\_\_\_\_\_\_\_\_\_\_\_\_\_\_\_\_\_ (partner neve és székhelye) képviselőjeként nyilatkozatom, hogy a Szerződés teljesítéséhez **az alábbi alvállalkozókat kívánom igénybe venni:**

|  |  |  |  |
| --- | --- | --- | --- |
| **Alvállalkozó**  **neve** | **Alvállalkozó székhelye (címe)** | **Alvállalkozó adószáma** | **Alvállalkozó pénzforgalmi jelzőszáma** |
|  |  |  |  |
|  |  |  |  |
|  |  |  |  |
|  |  |  |  |

Nyilatkozom, hogy a fent megjelölt alvállalkozók nem tartoznak a Kbt. 62. §-ában megjelölt kizáró okok hatálya alá.

Tudomásul veszem, hogy a Kbt. 138. § (3) bekezdése értelmében a Szerződés időtartama alatt köteles vagyok minden további – a teljesítésbe bevonni kívánt – alvállalkozót előzetesen bejelenteni a Megrendelő/Szerződő partner felé, továbbá nyilatkozni arról, hogy az igénybe venni kívánt alvállalkozó(k) nem áll(nak) a Kbt. 62. §-ában meghatározott kizáró okok hatálya alatt.

*Építési beruházás esetén alkalmazandó:*

Tudomásul veszem, hogy a Kbt. 138. § (1) bekezdése alapján az alvállalkozói teljesítés összessített aránya nem haladhatja meg a szerződés értékének 65%-át. Az alvállalkozóknak a szerződés teljesítésében való részvétele arányát az határozza meg, hogy milyen arányban részesülnek a szerződés általános forgalmi adó nélkül számított ellenértékéből.

A Kbt. 138. § (5) bekezdése alapján vállalom, hogy a teljesítésben részt vevő alvállalkozók nem vesznek igénybe az alvállalkozói szerződés értékének 65%-át meghaladó mértékben további közreműködőt.

Keltezés helye, időpontja

\_\_\_\_\_\_\_\_\_\_\_\_\_\_\_\_\_\_\_\_\_\_

cégszerű aláírás

1. Értékelési szempont: a nyertes ajánlattevő ajánlatának megfelelően kerül kitöltésre [↑](#footnote-ref-1)
2. Értékelési szempont, a nyertes ajánlatnak megfelelően kerül kitöltésre. [↑](#footnote-ref-2)
3. Értékelési szempont, a nyertes ajánlatnak megfelelően kerül kitöltésre. [↑](#footnote-ref-3)
4. A kedvezmények, valamint az emelés mértéke értékelési szempont, a nyertes ajánlattevő ajánlatának megfelelően kerül kitöltésre. [↑](#footnote-ref-4)
5. A megfelelő változatot kérjük kitölteni. [↑](#footnote-ref-5)